

**Қазақстан Республикасының 2010 жылдан 2020 жылға дейінгі кезеңге арналған құқықтық саясат тұжырымдамасын іске асыру жөніндегі 2010 жылға арналған іс-шаралар жоспарын бекіту туралы**

Қазақстан Республикасы Үкіметінің 2009 жылғы 25 желтоқсандағы № 2208 Қаулысы

      Қазақстан Республикасы Президентінің 2009 жылғы 28 тамыздағы № 858 Жарлығымен бекітілген Қазақстан Республикасының 2010 жылдан 2020 жылға дейінгі кезеңге арналған құқықтық саясат тұжырымдамасын іске асыру мақсатында Қазақстан Республикасының Үкіметі **ҚАУЛЫ ЕТЕДІ:**  
      1. Қоса беріліп отырған Қазақстан Республикасының 2010 жылдан 2020 жылға дейінгі кезеңге арналған құқықтық саясат тұжырымдамасын іске асыру жөніндегі 2010 жылға арналған іс-шаралар жоспары (бұдан әрі - Іс-шаралар жоспары) бекітілсін.  
      2. Орталық және жергілікті атқарушы органдардың, Қазақстан Республикасының Президентіне тікелей бағынатын және есеп беретін мемлекеттік органдардың бірінші басшылары (келісім бойынша):  
      1) Іс-шаралар жоспарын орындау жөнінде шаралар қабылдасын;  
      2) Қазақстан Республикасы Әділет министрлігіне 2010 жылғы 20 мамырдан және 10 қарашадан кешіктірмей Іс-шаралар жоспарының орындалу барысы туралы ақпарат берсін.  
      3. Қазақстан Республикасы Әділет министрлігі 2010 жылғы 10 маусымнан және 10 желтоқсаннан кешіктірмей Қазақстан Республикасының Үкіметіне Іс-шаралар жоспарының орындалу барысы туралы жиынтық ақпарат берсін.  
      4. Қазақстан Республикасы Премьер-Министрінің Кеңсесі 2010 жылғы 10 шілдеден және 2011 жылғы 10 қаңтардан кешіктірмей Қазақстан Республикасы Президентінің Әкімшілігіне Іс-шаралар жоспарының орындалу барысы туралы жиынтық ақпарат берсін.  
      5. Осы қаулының орындалуын бақылау Қазақстан Республикасы Әділет министрлігіне жүктелсін.  
      6. Осы қаулы қол қойылған күнінен бастап қолданысқа енгізіледі.

*Қазақстан Республикасының*  
*Премьер-Министрі                                К. Мәсімов*

Қазақстан Республикасы  
Үкіметінің         
2009 жылғы 25 желтоқсандағы  
№ 2208 қаулысымен  
бекітілген

**Қазақстан Республикасының 2010 жылдан 2020 жылға дейінгі**  
**кезеңге арналған құқықтық саясат тұжырымдамасын іске**  
**асыру жөніндегі 2010 жылға арналған іс-шаралар жоспары**

      Ескерту. Жоспарға өзгерту енгізілді - ҚР Үкіметінің 2010.06.23 N 632, 2010.09.29 № 987, 2010.12.29 N 1443 Қаулыларымен.

|  |  |  |  |  |
| --- | --- | --- | --- | --- |
| № | Іс-шара | Аяқтау нысаны | Орындауға жауапты | Орындау мерзімі |
| 1 | 2 | 3 | 4 | 5 |
| 1 | «Қазақстан Республикасының кейбір заңнамалық актілеріне ұйымдасқан қылмысқа қарсы іс-қимыл мәселелері бойынша өзгерістер мен толықтырулар енгізу туралы» Қазақстан Республикасы Заңының жобасын әзірлеу және Парламентке енгізу | Заң жобасы | ІІМ | 4-тоқсан |
| 2 | Қазақстан Республикасы халықаралық шарттарының жобаларына ғылыми сараптама жүргізуді көздейтін заң жобасын әзірлеу және Парламентке енгізу | Заң жобасы | Әділетмині, СІМ | 1-тоқсан |
| 3 | Әділ сотқа қарсы құқық бұзушылықтармен күрес жөніндегі шараларды күшейту туралы ұсыныстар енгізу | Президент Әкімшілігіне ақпарат | ПМК, СӘК (келісім бойынша) | 1-тоқсан |
| 4 | Мамандандырылған қылмыстық соттарды құру және оларды сот жүйесінің объектілеріне қойылатын талаптарға жауап беретін әкімшілік ғимараттармен қамтамасыз ету мәселесін қарау | Президент Әкімшілігіне ақпарат | ПМК, СӘК (келісім бойынша), облыстардың, Астана және Алматы қалаларының әкімдіктері | 1-тоқсан |
| 5 | Заңды тұлғалардың қылмыстық жауапкершілігін енгізуді көздейтін заң жобасын әзірлеу және Парламентке енгізу | Заң жобасы | ЭҚЖҚКА (келісім бойынша) | 2-тоқсан |
| 6 | Жеке және мемлекеттік сот орындаушыларының қызметін реттеу мәселелері бойынша заңға тәуелді нормативтік құқықтық базаны дайындау | Үкіметтің қаулылары және СӘК төрағасының бұйрығы | СӘК (келісім бойынша) | 3-тоқсан |
| 7 | «Құқық қорғау қызметі туралы» Қазақстан Республикасы Заңының жобасын әзірлеу және Парламентке енгізу | Заң жобасы | Әділетмині | 4-тоқсан |
| 8 | «Қазақстан Республикасының кейбір заңнамалық актілеріне құқық қорғау қызметі мәселелері бойынша өзгерістер мен толықтырулар енгізу туралы» Қазақстан Республикасы Заңының жобасын әзірлеу және Парламентке енгізу | Заң жобасы | Әділетмині | 4-тоқсан |
| 9 | «Қазақстан Республикасының кейбір заңнамалық актілеріне прокуратура органдарының қызметін жетілдіру мәселелері бойынша өзгерістер мен толықтырулар енгізу туралы» Қазақстан Республикасы Заңының жобасын әзірлеу және Парламентке енгізу | Заң жобасы | БП (келісім бойынша) | 4-тоқсан |
| 10 | «Нотариат туралы» Қазақстан Республикасының Заңына өзгерістер мен толықтырулар енгізу туралы» Қазақстан Республикасы Заңының жобасын әзірлеу және Парламентке енгізу | Заң жобасы | Әділетмині | 2-тоқсан |
| 11 | «Қазақстан Республикасындағы бақылау және қадағалау қызметі туралы» Қазақстан Республикасы Заңының жобасын әзірлеу және Парламентке енгізу | Заң жобасы | Әділетмині, БП (келісім бойынша), ИЖТМ, ЭДСМ | қыркүйек |
| 12 | «Қазақстан Республикасының кейбір заңнамалық актілеріне бақылау және қадағалау қызметі мәселелері бойынша өзгерістер мен толықтырулар енгізу туралы» Қазақстан Республикасы Заңының жобасын әзірлеу және Парламентке енгізу | Заң жобасы | Әділетмині, БП (келісім бойынша), ИЖТМ, ЭДСМ | қыркүйек |
| 13 | «Қазақстан Республикасының сот жүйесі мен судьяларының мәртебесі туралы» Қазақстан Республикасының Конституциялық заңына өзгерістер мен толықтырулар енгізу туралы» Қазақстан Республикасы Конституциялық заңының жобасын әзірлеу және Парламентке енгізу | Конституциялық заң жобасы | ЖС (келісім бойынша) | 4-тоқсан |
| 14 | «Қазақстан Республикасының кейбір заңнамалық актілеріне мемлекеттік әлеуметтік тапсырыс мәселелері бойынша өзгерістер мен толықтырулар енгізу туралы» Қазақстан Республикасы Заңының жобасын әзірлеу және Парламентке енгізу | Заң жобасы | ММ (жинақтау), Қаржымині, ЭДСМ, Әділетмині, БҒМ, ДСМ, Еңбекмині, Қоршағанортамині, АШМ, СІМ, ІІМ, ҰҚК (келісім бойынша) | 3-тоқсан |
| 15 | «Қазақстан Республикасы Еңбек кодексіне өзгерістер мен толықтырулар енгізу туралы» Қазақстан Республикасы Заңының жобасын әзірлеу және Парламентке енгізу | Заң жобасы | ЕХӘҚМ | 3-тоқсан |
| 16 | Алып татсалды - ҚР Үкіметінің 2010.12.29 N 1443 Қаулысымен. | | | |
| 17 | Жергілікті соттарда ақпараттық дүңгіршектер енгізу жөніндегі мәселені қарау | Президент Әкімшілігіне ақпарат | ПМК, СӘК (келісім бойынша), ЭДСМ | 3-тоқсан |
| 18 | Шанхай ынтымақтастық ұйымының Терроризмге қарсы конвенциясын ратификациялау туралы заң жобасын әзірлеу және Парламентке енгізу | Заң жобасы | ҰҚК (келісім бойынша) | 3-тоқсан |
| 19 | Үкіметтік емес ұйымдардың өкілдері мен жұртшылық өкілдерін нормативтік құқықтық актілерді әзірлеуге тарту | Үкіметке ақпарат | Әділетмині, ММ, мүдделі мемлекеттік органдар | 3-тоқсан |
| 20 | Мәмілелерді жасауда, оның ішінде қор биржасының сауда жүйесінде ашық сауда-саттық әдісімен жасалған осындай мәмілелерге уәкілетті органның тарапынан бақылауды күшейту бөлігінде мүдделілік бар мәмілелерді жасау тәртібін жетілдіру | Үкіметке есеп | ҚҚА (келісім бойынша), АӨҚОҚРА (келісім бойынша), ҰБ (келісім бойынша), Қаржымині | 3-тоқсан |
| 21 | Бағалы қағаздар нарығында айла-шарғы жасалуын және инсайдерлік ақпараттың таралуын бақылау жүйесін жетілдіру жөнінде ұсыныстар енгізу | Үкіметке ақпарат | ҚҚА (келісім бойынша), АӨҚОҚРА (келісім бойынша), ҰБ (келісім бойынша), Қаржымині | 3-тоқсан |
| 22 | Инвестициялаудың ұжымдық нысандарын жүзеге асыратын инвесторлардың өз қызметі туралы ақпаратты жариялау деңгейін арттыру мүмкіндігін қарастыру | Үкіметке ақпарат | ҚҚА (келісім бойынша), АӨҚОҚРА (келісім бойынша), ҰБ (келісім бойынша), Қаржымині | 3-тоқсан |
| 23 | Инвесторлардың құқықтары мен заңды мүдделерін қорғау бөлігінде заңнаманы жетілдіру жөнінде ұсыныстар енгізу | ВАК отырысында заң жобасының тұжырымдамасын қарау | ҚҚА (келісім бойынша), АӨҚОҚРА (келісім бойынша), ҰБ (келісім бойынша), Қаржымині | 3-тоқсан |
| 24 | Интернет желісі арқылы сақтандыруды жүзеге асыруға қойылатын талаптарды белгілеу мүмкіндігі туралы мәселені пысықтау | Үкіметке ақпарат | ҚҚА (келісім бойынша), АӨҚОҚРА (келісім бойынша), ҰБ (келісім бойынша), Қаржымині | 3-тоқсан |
| 25 | Мемлекеттік билік деңгейлері мен жергілікті өзін-өзі басқару органдары арасындағы қызметтерді одан әрі ұтымды және дәл бөлу жөніндегі шараларды пысықтау | Үкіметке есеп | ЭДСМ, орталық және жергілікті мемлекеттік органдар | 4-тоқсан |
| 26 | Мемлекеттік қызметтер тізілімін кеңейту мақсатында нормативтік құқықтық актінің жобасын әзірлеу | Үкімет қаулысы | ЭДСМ МҚІА (келісім бойынша), Әділетмині | 4-тоқсан |
| 27 | Мемлекеттік қызметтер көрсету саласындағы бақылауды жүзеге асыру, мемлекеттік қызметтер көрсетудің сапасын бағалауды жүргізу | Үкіметке есеп | МҚІА (келісім бойынша) | 4-тоқсан |
| 28 | Қолданыстағы заңнаманы жүйелеу | Үкіметке есеп | Әділетмині | 4-тоқсан |
| 29 | Мемлекеттік қызмет туралы заңнаманы жетілдіруге бағытталған нормативтік құқықтық актілердің жобаларын әзірлеу | Жарлық жобасы және МҚІА төрағасының бұйрықтары | МҚІА (келісім бойынша) | 4-тоқсан |
| 30 | Табиғи монополиялар және реттелетін нарықтар саласындағы нормативтік құқықтық базаны жетілдіру | Үкімет қаулылары және ТМРА төрағасының бұйрықтары | ТМРА | 4-тоқсан |
| 31 | Зияткерлік меншік саласындағы заңнаманы осы саладағы халықаралық стандарттарға сәйкес келтіру мәселесі бойынша заң жобасын әзірлеу және Парламентке енгізу | Заң жобасы | Әділетмині | 4-тоқсан |
| 32 | Инвестициялық қорлардың қызметін реттейтін Қазақстан Республикасының заңнамасын жетілдіру жөнінде ұсыныстар енгізу | ВАК отырысында заң жобасының тұжырымдамасын қарау | ККА (келісім бойынша), АӨҚОҚРА (келісім бойынша), ҰБ (келісім бойынша), Қаржымині | 4-тоқсан |
| 33 | Бағалау қызметі саласындағы мемлекеттік бағалау стандарттарын әзірлеу | Әділет министрінің бұйрықтары | Әділетмині | 4-тоқсан |
| 34 | Әлеуметтік салада зейнетақымен қамсыздандыру жүйесін дамыту бөлігінде нормативтік құқықтық актілердің жобаларын әзірлеу | Үкімет қаулылары | Еңбекмині, | 4-тоқсан |
| 35 | Табиғатты ұтымды пайдалануды ынталандыруға және экологиялық нормативтерді сақтауға, экологиялық таза өндірістерді және азаматтардың экологиялық жағынан қауіпсіз жүріп-тұруын дамытуға бағытталған экологиялық заңнаманы жетілдіру жөнінде ұсыныстар енгізу | ВАК отырысында заң жобасының тұжырымдамасын қарау | Қоршағанортамині, АШМ, | 4-тоқсан |
| 36 | Әкімшілік учаске халқының пікірін ескере отырып, учаскелік полиция инспекторларын тағайындау ережесін әзірлеу | Ішкі істер министрінің бұйрығы | ІІМ | 4-тоқсан |
| 37 | Қазақстан Республикасының сыртқы барлау органдарының қызметін жетілдіру | Жарлық жобасы және Үкімет қаулылары | Қазақстан Республикасының «Сырбар» сыртқы барлау қызметі (келісім бойынша) | 4-тоқсан |
| 38 | Жергілікті соттарда сот процестерін аудио-бейне жазып алу жүйелерін енгізу, жергілікті соттарда және сот орындаушыларының аумақтық бөлімдерінде «Сот органдарының бірыңғай ақпараттық-талдау жүйесін» енгізу. Мемлекеттің қаржылық мүмкіндіктерін ескере отырып, сот жүйесінің ақпарат кеңістігін мүдделі мемлекеттік органдармен біріктіру | Үкіметке есеп | ЖС (келісім бойынша), СӘК (келісім бойынша), мүдделі мемлекеттік органдар | 4-тоқсан |
| 39 | Алып татсалды - ҚР Үкіметінің 2010.12.29 N 1443 Қаулысымен. | | | |
| 40 | Құқықтық түсіндіру жұмысы, құқықтық мәдениет деңгейін арттыру, азаматтарды құқықтық оқыту мен тәрбиелеу жөніндегі 2009 - 2011 жылдарға арналған бағдарламаны іске асыру | Үкіметке есеп | Әділетмині, мүдделі мемлекеттік органдар | 4-тоқсан |
| 41 | Заңдық білім беру деңгейін арттыру жөніндегі шаралар кешенін қабылдау | Үкіметке есеп | БҒМ, мүдделі мемлекеттік органдар | 4-тоқсан |
| 42 | «Студенттік омбудсмен» жобасын іске асыру | Үкіметке ақпарат | БҒМ | 4-тоқсан |
| 43 | Адамның бас бостандығын және меншікке қол сұғылмаушылықты сотқа дейін шектеуге байланысты қылмыстық-іс жүргізуге мәжбүрлеудің жекелеген шараларын санкциялауды соттың құзыретіне кезең-кезеңімен беру туралы ұсыныстар енгізу | Президент Әкімшілігіне ұсыныс | ЖС (келісім бойынша), ЭСЖҚКА (келісім бойынша), ҰҚК (келісім бойынша), IIM, БП (келісім бойынша), Қаржымині, Әділетмині, ЭДСМ | 4-тоқсан |

Ескертпелер: аббревиатуралардың толық жазылуы:

ПМК                    - Қазақстан Республикасы Премьер-Министрінің  
                         Кеңсесі  
ІІМ                    - Қазақстан Республикасы Ішкі істер  
                         министрлігі  
ДСМ                    - Қазақстан Республикасы Денсаулық сақтау  
                         министрлігі  
СІМ                    - Қазақстан Республикасы Сыртқы істер  
                         министрлігі  
ММ                     - Қазақстан Республикасы Мәдениет министрлігі  
БҒМ                    - Қазақстан Республикасы Білім және ғылым  
                         министрлігі  
Қоршағанортамині       - Қазақстан Республикасы Қоршаған ортаны  
                         қорғау министрлігі  
Еңбекмині              - Қазақстан Республикасы Еңбек және халықты  
                         әлеуметтік қорғау министрлігі  
Қаржымині              - Қазақстан Республикасы Қаржы министрлігі  
ЭДСМ                   - Қазақстан Республикасы Экономикалық даму  
                         және сауда министрлігі  
Әділетмині             - Қазақстан Республикасы Әділет министрлігі  
АШМ                    - Қазақстан Республикасы Ауыл шаруашылығы  
                         министрлігі  
ИЖТМ                   - Қазақстан Республикасы Индустрия және жаңа  
                         технологиялар министрлігі  
ҚНРА                   - Қазақстан Республикасы Қаржы нарығы мен  
                         қаржы ұйымдарын реттеу және қадағалау  
                         агенттігі  
ТМРА                   - Қазақстан Республикасы Табиғи монополияларды  
                         реттеу агенттігі  
БҚА                    - Қазақстан Республикасы Бәсекелестікті қорғау  
                         агенттігі (Монополияға қарсы агенттік)  
АӨҚОҚРА                - Қазақстан Республикасы Алматы қаласының  
                         өңірлік қаржы орталығының қызметін реттеу  
                         агенттігі  
МҚІА                   - Қазақстан Республикасы Мемлекеттік қызмет  
                         істері агенттігі  
ЭСЖҚКА                 - Қазақстан Республикасы Экономикалық қылмысқа  
                         және сыбайлас жемқорлыққа қарсы күрес  
                         агенттігі (қаржы полициясы)  
БП                     - Қазақстан Республикасы Бас прокуратурасы  
ҰҚК                    - Қазақстан Республикасы Ұлттық қауіпсіздік  
                         комитеті  
ЖС                     - Қазақстан Республикасы Жоғарғы Соты  
СӘК                    - Қазақстан Республикасы Жоғарғы Сотының  
                         жанындағы Сот әкімшілігі комитеті  
ҰБ                     - Қазақстан Республикасы Ұлттық Банкі  
ВАК                    - Заң жобалау қызметі мәселелері жөніндегі  
                         ведомствоаралық комиссия

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК